'n Positiewe werkplek lewer 'n produktiewe span | WOW Magazine
Home / Living November 2019 / 'n Positiewe werkplek lewer 'n produktiewe span
In enige werksopset is werknemers die belangrikste bate. Die huidige ekonomiese omstandighede en vernouende arbeidsmark lei tot verhoogde spanning in die werkplek. Hoewel sommige werknemers hierdie situasie vir hul korttermynvoordeel uitbuit – dikwels deur intimidasie of onsekerheid te gebruik om produktiwiteit aan te spoor – waarsku die meerderheid onlangse akademiese navorsing daarteen. Verskeie studies wys daarop dat werknemers wat tevrede, gewaardeer en gelukkig by die werk voel in die algemeen baie beter vaar as diegene wat onvergenoeg of ongewaardeer voel.
Die meeste ondernemings benodig 'n sekere mate van kreatiwiteit of innovasie onder werknemers. Wanneer werknemers toegelaat en aangemoedig word om hul idees te deel, kan sakeprosesse meer vaartbelyn word, nuwe produkte die lig sien en kommunikasie
verbeter. Werknemers wat voel dat hul stemme gehoor word, is gewoonlik oor die algemeen ook gelukkiger. Om kreatiwiteit aan te moedig, lyk dalk soos 'n twyfelagtige konsep, maar dit begin gewoonlik by kommunikasie. Psychology Today beveel aan dat jy vir mense sê dat jy hulle idees wil hê en hulle dan tyd en ruimte gee om kreatief te dink. Deur so min as dertig minute van werktyd elke week aan verkennende denke af te staan, kan die boodskap uitstuur dat kreatiwiteit op prys gestel word, ongeag wanneer, waar of hoe daar met idees vorendag gekom word.
'n Positiewe werkplek lewer 'n produktiewe span2019-11-012019-11-01https://wowmagazine.co.za/wp-content/uploads/2019/03/red-wow-mag.pngWOW Magazinehttps://wowmagazine.co.za/wp-content/uploads/2019/11/wow-magazine-nov-2019-for-web-122.jpg200px200px